《清夜西窗独坐有怀》
明代·刘绩

杯罄烛花残，沈沈夜向阑。
吟兼邻笛怨，坐怯客毡寒。
露蕙虫争缉，风枝鸟畏弹。
未能消侠气，时拭剑镡看。

作者简介：姓亦作镏。明浙江山阴人，祖籍洛阳，字孟熙。刘涣子。不求仕进，教授乡里。家贫，经常迁徙，所至则署卖文榜于门，得酬辄市酒待客，随手而尽。家有西江草堂，人称西江先生。工诗，有名一时。曾著《诗律》、《嵩阳稿》，有《霏雪录》传世。